PNL va depune la Curtea Constitutionala (CCR) o sesizare privind hotararea Parlamentului de constituire a comisiei speciale privind legile justitiei, a anuntat, luni, liderul liberalilor, Ludovic Orban, scrie News.ro.





Orban a precizat ca PNL va sesiza si Comisia de la Venetia.





"Am decis sa mandatam Comisia juridica a PNL sa mandatam sesizarea Comisiei de la Venetia, ca urmare a faptului ca majoritatea din Birourile permanente a hotarat sa respinga solicitarea PNL ca Parlamentul in ansamblu sa sesizeze Comisia de la Venetia in privinta modificarilor la legile justitiei", a precizat liderul PNL.





Uniunea Salvati Romania a depus joi la Curtea Constitutionala o sesizare de neconstitutionalitate cu privire la Hotararea de infiintare a Comisiei speciale pentru legile justitiei, considerand ca "PSD-ALDE a acordat Comisiei speciale atributii ilegale, care potrivit Regulamentului celor doua Camere revin Comisiilor juridice permanente, pentru a scurta la maxim timpul de dezbatere si de adoptare a modificarilor legilor justitiei".





Conform USR, din hotararea de infiintare nu rezulta cu claritate care este rolul acestei Comisii speciale, ceea ce creeaza o confuzie intre acesta si atributiile comisiilor permanente, iar parcursul ulterior al proiectelor de lege devine incert si impredictibil.





Sesizarea USR va fi discutata in 13 decembrie de CCR.